Exqrch/javanese-Komodo-pixelgpt huggingface dataset:
Tungku-tungku iiki digawé ing abad kaping 9 nganti abad kaping 14
Kanggo manuhaké kramik ijo Goryeo marang masarakat, pamaréntah laladan kabupatèn Gangjin nganakake Festival Kramik Ijo Gangjin saben tahune.
Pamérangan administratif Koréa Kidul Koréa Kidul kapérang dadi 8 provinsi ("do"), 1 provinsi papréntahan mligi ("teukbyeol jachido"), 6 kutha metropolitan ("gwangyeoksi"), lan 1 kutha mirunggan ("teukbyolsi")
Notes: 1 data taun 2000; 2 km²; 3 per km²; 4lihat Seoul; 5 tidak kalebu Daejeon; 6 tidak kalebu Daegu 7 sedang dalam perencanaan
Busan Kutha Metropolitan Busan, uga dikenal minangka Pusan (Aksara Jawa: ꦥꦸꦱꦤ꧀ ), iku kutha plabuhan lan Kutha Metropolitan ing kidul-wétan Koréa Kidul
Kanthi populasi watara 4 yuta, Busan minangka metropolis kaloro gedhé dhéwé sawisé Seoul
Kutha sing padhet sing ndunungi iki dumunung ing lembah Kali Nakdong, kanthi gunung-gunung minangka tapel wates ing sisih wétan lan kulon
Busan dumunung ing 35°6'10" lor, 129°2'25" wétan (35.102778, 129.040278)
Busan minangka tuan omah Asian Games 2002 lan uga dadi tuan omah Piala Donya FIFA 2002
Busan dibagi kepada 15 "Gu" (dhistrik/"ward") lan 1 "Gun" (kaya karesidhènan)
Gangneung Danoje Gangneung Danoje utawa Festival Dano Gangneung (강릉 단오제) ya iku sawijining festival Dano kang dianakake déning masarakat Gangneung ing Koréa Kidul
Festival iki dianakake setaun sapisan lan didaptarake minangka "Karya Agung Warisan Budaya Lisan dan Nonbendawi Manusia" déning UNESCO tanggal 25 November taun 2005
Festival iki dianakake ing dina kaping 5 saben wulan kaping 5 pananggalan Koréa (lunar) lan ana ing kabèh kutha Gangneung lan kuil désa Daegwallyeong
Ing festival iki ana pirang-pirang jinis permainan tradhisional lan drama topeng dimainake bebarengan karo ritual shamanisme
Dano ya iku festival kang asalé saka Cina (Duan Wu) nanging festival Dano kang dianakake déning masarakat Koréa béda amarga nglebokaké unsur-unsur budaya asli Koréa
Tanggal 5 wulan 5 ing tanggalan tradhisional dianggep wonng Koréa minangka dina kang paling wigati amarga wong Koréa percaya yèn benda-benda akasa nglumpuk ing dina iku saéngga kabèh ènergi nglumpuk dadi siji.
Gat (topi) Gat ya iku jinis topi tradhisional Koréa kang digunakaké déning wong lanang nalika metu omah utawa nekani acara-acara kang wigati
Gat duwé pinggiran kang amba kang diarani "yangtae", lan pérangan tengahe wujudé tabung dhuwur
Gat duwé tali kang lumrahé ditalekake ing ngisore janggut
Wong Koréa wis nggunkake gat kawit Zaman Tiga Karajan" (37 SM-668 M) kanggo njaga sirah saka panase srengéngé udan
Ing pertengahan jaman Dinasti Joseon (abad 16-17), gat digunakaké minangka lambang status sosial déning kaum bangsawan lan ilmuwan lan minangka barang wigati saka sandhangan saben dinane
Gat dianggep piranti kang mbedakake bangsawan karo wong kang ora duwé budaya.
Geumsan Geumsan (금산군) ya iku siji kabupatèn kang dumunung ing sisih paling kidul Provinsi Chungcheong Kidul, Koréa Kidul
Geumsan dadi penghubung antarané wewengkon Yeongnam lan Honam
Laladan iki dikenal minangka pusat perkebunan ginseng kang gedhé dhéwé ing Koréa
Geumsan minangka penghasil ginseng ing Koréa lan wis suwé dadi komoditas ekspor Koréa amarga kuwalitase kang apik
Wewengkon Geumsan kasusun saka dataran tinggi minangka tegal kang apik kanggo nandur ginseng
Geumsan mroduksi pirang-pirang jinis ginseng ing antarané ya iku ginseng banyu (susam), baeksam (ginseng putih), ginseng abang (hongsam) lan taegeuksam
Festival Ginseng Geumsan ya iku festival kang dianakake saben setaun kanggo mromosekake kutha Geumsan lan produk ginsenge
Festival iki dianakake sepuluh dina sawisé dina raya Chuseok.
Gotgam Gotgam (곶감) ya iku jinis manisan kas Koréa kang digawé saka woh kesemek kang wis digaringaké
Gotgam duwé tekstur kang alus lan wernane coklat padhang
Panganan iki digawé kusus ing mangsa palastra ya iku nalika woh kesemek wis padha mateng
Woh kesemek kang atos dipilih kanggo gawé gotgam, banjur kulite dionceki lan digantung nganggo tali ing lumbung utawa ing ngisor pyan ing plataran omah
Amarga kena srengéngé, woh kesemek mau dadi ciut lan ngasilaké bubuk-bubuk putih
Gotgam kanggo acara-acara kusus amarga bisa awet yèn disimpan ing antarané minanka pangananan persembahan ing upacara ritual lan festival
Amarga rasané legi, manisan iki digunakaké minangka bahan ombenan legi kang diarani sujeonggwa
Gotgam uga bisa dipangan bareng walnut kang diarani "gotgamssam" lan biyasae disajekake marang tamu.
Guwa Chauvet Guwa Chauvet ya iku guwa arkéologis kang dumunung ing Lembah Ardeche, Prancis Kidul-Wétan
Guwa iki tinemu ing wulan Dhésèmber taun 1994 déning spéléologis (pangumbara guwa) telu cacahé kang jenengé Christian Hillaire, Eliette Brunel-Deschamps lan Jean-Marie Chauvet kang nemu lawang guwa ing ngisor lemah
Jeneng guwa mau banjur diarani salah sijiné anggota penjelajah ya iku Jean-Marie Chauvet
Guwa iki guwa kang gedhé dhéwé ing wewengkon mau lan wigati banget tumrap panalitèn arkéologi amarga dadi situs 300 lukisan, ukiran lan artefak balung kéwan kaya ta beruang paleolitikum, jejak sikil lan sisa perapian manungsa prasajarah
Adhedhasar analisis étungan radio karbon, artefak-artefak balung mau asalé saka 30.000 SM
Lukisan-lukisan kang ana ing guwa nggambaraké kéwan-kéwan kaya ta warak, singa, kucing alas gedhé dan mammoth
Ana 34 gambar lukisan mammoth saka 22 diukir ing watu lan 13 dilukis ing lumahing gebyog
Salah siji pérangan "serambi" diarani "Panel Singa", kang ndarbèni gambar pirang-pirang hewan kang ngebaki lorong
Lukisan-lukisan iki kira-kira dilukis antarané 25.000 SM-17.000 SM
Kéwan-kéwan mau ing antarané singa gedhé kang cacahé 2 lan uga ana kang luwih cilik, sarta warak-warak
Lukisan iki duwé bayangan, mligi ing pérangan dhuwur
Ing ngisor singa ana jejak-jejak pigmen abang lan garis dhasar kangngambarake rusa
Kira-kira lukisan kang warna dasare abang luwih disik diciptakake.
Stadion Roland Garros Stadion Roland Garros (Inggris: "Stade Roland Garros") iku komplek stadion tenis kang ana ing Paris, Prancis
Stadion iki asring minangka nggelar kompetisi tenis, mligi Prancis Terbuka (di ngerteni minangka Roland Garros saka Prancis)
Turnamen Prancis Terbuka iku turnamen Grand Slam kang dianakake setaun sapisan ing sasi Mèi nganti Juni
Stadion iki dibangun taun 1928
Turnamen kang pisanan dianakake ing stadion iki ya iku Piyala Davis
Stadion iki dijenengi Roland Garros amarga kanggo mengeti marang wong kang duwé jeneng padha, Roland Garros kang pisannan bisa lumebu ing Laut Mediterania migunakaké pesawat
Dhèwèké iku insinyur kang nemu senapan mesin pesawat penembak maju kang pisannan, lan uga dadi pahlawan Perang Donya I
Dhèwèké kapundhut taun 1918 amarga perang
Komplek iki ambané 21 acre (8,5 ha) ing jerone ana 20 lapangan
Ana telu lapangan kang kapasitase gedhé;
Taman Nasional Meru Betiri Taman Nasional Meru Betiri iku taman nasional kang mapan ing Jawa Wétan
Pase ing titik koordinat 8°21’-8°34’ LS, 113°37’-113°58’ BT, kanthi dhuwur 900-1.223 mdpl lan curah udane rata-rata 2.300 mm/taun
Papan iki dadi Taman Nasional wiwit taun 1982 déning Mantri Pertanian
Ambane papan iki kira-kira 58.000 ha kanthi jeneng saka jeneng gunung kang paling dhuwur ing papan kono, ya iku gunung Betiri (1.223m)
Miturut administratif, Taman Nasional Meru Betiri ana ing wewengkon Kabupatèn Jember lan Kabupatèn Banyuwangi, Provinsi Jawa Wétan
Taman nasional iki diresmekake kanthi dhedhasar "putusan Mantri Kehutanan, SK No
Taman nasional Meru Betiri iku habitat tetuwuhan kang langka, kaya ta padma "Rafflesia zollingeriana" kang dadi endemik ing Jawa
Tetuwuhan liyané kang dijaga ing Taman Nasional Meru Betiri kaya ta: Surve taun 2008 ing Bandealit (Kabupatèn Jember) lan Sarongan (Kabupatèn Banyuwangi) nuduhaké ana 27 spésies anggrèk ing taman nasional iki
Taman Nasional Meru Betiri duwé kéwan kang langka cacahé kurang luwih ana 29 warna "mamalia", lan 180 warna manuk
Kéwan-kéwan mau kaya ta banthèng ("Bos javanicus javanicus"), kethèk buntut dawa ("Macaca fascicularis"), Harimau Jawa ("Panthera tigris sondaicus"), macan tutul ("Panthera pardus melas"), ajag ("Cuon alpinus javanicus"), kucing alas ("Prionailurus bengalensis javanensis"), rusa ("Cervus timorensis russa"), ("Cervus unicolor"), bajing miber buntut abang ("Iomys horsfieldii"), merak ("Pavo muticus"), penyu belimbing ("Dermochelys coriacea"), penyu sisik ("Eretmochelys imbricata"), penyu ijo ("Chelonia mydas"), lan penyu lekang/ridel ("Lepidochelys olivacea"),
mydas"), lan penyu lekang/ridel ("Lepidochelys olivacea"), "Accipiter trivirgatus", "Falco moluccensis", "Hieraaetus kienerii", "Otus lempiji", "Glaucidium castanopterum", "garudha Spizaetus alboniger".
Nyai Rara Kidul Nyai Rara Kidul utawi kadhangkala dipocapaké Nyai Lara Kidul punika misuwur dados Ratu ing Sagara Kidul lan dados salah sawijining legéndha ing warga masarakat Pulo Jawa lan Bali
Para warga masarakat pitados bilih wonten ingkang nguwaosi Seganten Kidul utawi Samodra Hindia
Nanging wonten ugi ingkang ngendikakaken bilih Kanjeng Ratu Kidul punika gadhah watak awon, kasunyatan Kanjeng ratu kidul punika sumber kasektèn ingkang manjur anggénipun nggayutaken kaliyan Déwi Hindhu, Durga, minangka salah sawijining ingkang jaga ing karajan Hindhu-Jawa Majapait
Kapitadosan punika temtu kirang leres, amargi Kanjeng Ratu Kidul kathah ingkang ngendikakaken bilih piyambakipun punika gadhah sipat welas asih marang manungsa
Nanging ingkang gadhah watak awon inggih punika Nyai Rara Kidul utawi Nyai Lara Kidul ingkang asring dipunsebut Nyai Blorong.
Madurodam Madurodam ya iku kutha miniatur kang dumunung ing Scheveningen, Den Haag, Walanda
Ing lemah kang ambané 18.000 m2 iku ana miniatur yasan kang ana ing saindhenging kutha ing Walanda
Gedhong-gedhong ing Madurodam duwé skala 1:25
Madurodam iku dijenengaké miturut George Maduro, sawijining mahasiswa saka Curaçao sing dadi opsir lan mbaléla nglawan Wadyabala Nazi nalikané Perang Donya II banjur palastra
Sakabèhing yasan iku minangka sapérangan wewengkon kang wigati ing Walanda
Tuladhané miniatur Menara Papan Anggegana Schipol, Amsterdam kang dhuwure mung patang mèter
Madurodam resmi dibuka kanggo papan wisata umum nalika tanggal 2 Juli 1952
Komplèk miniatur iki uga nduwé wali kutha kang diangkat resmi
Ratu Beatrix uga naté dadi wali kutha ing kéné sadurungé dadi ratu nalika taun 1980
Jejibahané wali kutha Madurodam ya iku mimpin lan ngresmèkaké modèl miniatur anyar kang ditambahaké ing sajeroning komplèk, uga mbuka ekshibisi resmi rutin.
Rosario, Santa Fe Rosario iku sawijining kutha sing ana ing provinsi Santa Fe, Argentina lan wujud kutha krajan "Departamento Rosario" (Departemen Rosario)
Kutha iki wujud kutha gedhé dhéwé nomer telu ing Argentina saka gunggung sing ndunungi
Papané watara 310 km ing sisih lor-kulon kutha krajan Argentina, Buenos Aires
Gunggung sing ndunungi 1.210.000 jiwa (2004)
Ana ing pinggir kulon kali Paraná, Rosario iku salah siji pusat pasepuran sing gedhé lan pusat pelayaran kanggo wewengkon lor-kulon Argentina
Pemukiman permanen paling awal ing Rosario kacathet dumadi nalika awal abad kaping-17
Pemukiman kolonial pisanan awalé déning Santiago de Montenegro, sing dilantik minangka walikutha nalika taun 1751
Ing Rosario terbit koran "La Capital" sing wujud koran tuwa dhéwé ing Argentina
Kutha iki duwé loro klub bal-balan, ya iku Rosario Central (diyasa taun 1889) lan Newell's Old Boys (diyasa taun 1903).
Ruwahan Ruwahan menika saking tembung Ruwah kang ateges wulan kaping pitu lan bareng kaliyan wulan Sya’ban
Tembung "Ruwah" piyambak menika saking tembung arwahutawi ruh nenek moyang
Tembung arwah menika miturut kabar dipundadosaken wulan kanggé mengeti para leluhur
Ruwahan limrahipun ditindakaké 10 dinten sadèrèngipun wulan Ramelan
Ruwahan utawi sedekah inggih menika upacara utawi tradisi kangge nyambut wulan suci Ramelan
Ruwahan dipunwontenaken ing pertengahan wulan Sya’ban kang biase ingaran Nisfu Sya’ban
Ing wulan menika limrahipun masarakat nindakaken acara besik kubur lan ziarah wonten kuburan kulawarganipun piyambak
Wonten pertengahan wulan Sya’ban masarakat limrahipun nindakaken sedekah ruwah kanthi nyayogyakaken dhaharan, inggih punika gule Ayam utawi daging Sapi kanggé kulawarga utawi tangga tepalih
Tradisi punika minangka pakurmatan marang arwah para leluhur kang sampun séda
Ritual Ruwahan piyambak boten dipuntepang ing ajaran Islam
Nanging Ruwahan identik kaliyan Islam amargi Ruwahan punika gadhah gegayutan nyambut wulan Ramelan
Tradisi Ruwahan inggih punika salah satunggale panilaran tradisi Hindhu
Hindhu punika agama kang ingkang kathah piyambak dianut masarakat Jawa sadèrèngipun Islam wonten
Dados Ruwahan punika asil saking akulturasi kabudayan agama lan dados kearifan lokal
Tradisi kang sampun lawas kang taksih dipuntindakaken nanging surasa saking tradisi sampun dipunewahi lan dipunlarasaken kaliyan kabudayan sapunika
Sanajan Ruwahan punika boten wonten ing ajaran Islam, nanging masarakat Jawi nganggep Ruwahan minangka adat Jawi
Kang utamanipun inggih punika donga kanggé para leluhur
Ruwahan punika limrahipun dipunwiwiti nganggé kenduri, donga sesarengan, besik kubur, ditutup kaliyannyadran
Ing pertengahan Sya’ban limrahipun masarakat sedekah kanthi damel jajanan kusus, inggih punika kolak pisang, apem, lan ketan kanggé tangga teparo kados 40 griya
Dhaharan punika wonten tegesipun nanging saben tiyang gadhah teges ingkang bènten-bènten
Kolak pinika dipercaya gadhah teges "kholaqo" inggih punika dadosake, kang ditafsirake dados Khaliq, Kholiq, Maha Pencipta
Artinipun inggih punika yèn wulan Sya’ban langkung-langkung émut kaliyan Sang Pencipta, amargi ing wulan punika Allah mandhapake kodrat-iradat-Nya setahun ngajeng
Salah satunggale inggih punika pratélan asma manungsa kang séda sasampunipun tanggal 15 Sya’ban ngantos 14 Sya’ban taun ngajeng
Pangangajabipun inggih punika takdir kang apik ing taun ngajeng
Apem punika saking tembung "apuan" utawi ampunan, ngapura
Tegesipun manungsa supados mangertos wulan Sya’ban lan langkung-langkung nyuwun ngapura dateng Allah kanthi maos istigfar Ketan saking khoto’an kang gadhah arti suci, putih, lan resik
Saking tiga punika saged dipunmangertosi bilih manungsa kedah ngertos maring Allah, nyuwun pangapura, saèngga manungsa gadhah jiwa kang suci, putih lan, resik saking dosa amargi badhé nyambut wulan Ramelan Urutanipun Tradisi Ruwahan
Ruwahan punika gadhah urut-urutan acara kang mèmper kaliyan kendhuri arwah utawi tahlilan
Inggih punika dipunwiwiti kanthi waosan surat Yasin kanthi sesarengan, salajengipun maosa kalimah thayyabah utawi tahlil.
Lan dipunpungkasi kanthi donga kanggé leluhur
Sakderenge, tokoh masarakat punika medharsabda critanipun para leluhur dhusun, para wali lan aulia, sarta para malaékat
Sadèrèngipun donga, wonten sholawat kanggé Muhammad Saw, tumpeng (ambeng) kaliyan uba-rampe
Dipunaturaken marang para undangan, dikiasaken dados berkat (berkah) kanggé di dhahar kulawarga piyambak
Saking urutan punika saged dipunpundut teges utawi dados bukti birrul walidain (tangat maring wong tuwa) kang dados amal jariyah, lan dados ukhuwah antarwarga
Ancas ingkang pungkasan punika kang bèntenaken Ruwahan kaliyan kendhuri utawi tahlilan biyasa
Tradisi ruwahan mbuktiake aji-aji kabajikan kang dipunbekta ajaran agama-agama kang boten nilaraken kabudayan Jawi.
Hasmonean Hasmonean ( ], #ALIH‎ "Hashmonayim", Audio ), iku dinasti sing nguwasani tlatah Judea lan saubengé sajeroning classical antiquity
116 BCE, dinasti iki mimpin kanthi setengah otonomi saka Seleucids ing region Judea
Wiwit 110 BCE, kanthi pecahé Seleucid empire, dinasti iki dadi indhepèndhen, ngrambah menyang tlatah saubengé ya iku Galilee, Iturea, Perea, Idumea lan Samaria, lan jenengé dadi "basileus"
Sawetara ahli ngarujuk jaman iki minangka jaman krajan imardika Israèl Ing abad 63 BCE, krajan iki dikalahaké déning Republik Romawi, lan sabanjuré kulawarga dinasti dadi pamimpin minangka pandhita High Priests ing Judea
Judas Maccabeus, 167–160 BCE 3
Simon, 141–135 BCE 6
Hyrcanus I, 134–104 BCE Raja lan pandhita
Aristobulus I, 104–103 BCE 8
Alexander Jannaeus, 103–76 BCE 9
Salome Alexandra, 76–67 BCE 10
Aristobulus II, 66–63 BCE 12
Antigonus, 40–37 BCE 14
Hong Yoon Hwa Hong Yoon Hwa ya iku artis lan komedian saka Korea Kidul
Dhèwèké kanca cedhaké "Oh Ha Ni" ing drama MBC "Playful Kiss" utawa "Naughty Kiss"
Ing filem iku dhèwèké main barengan karo Jung So Min lan Yoon Seung Ah.
Jang Geun-suk Jang Geun-suk (Korean: 장근석 lair 26 Sèptèmber 1987) ya iku aktor lan penyanyi saka Korea Kidul
Dhèwèké terkenal wiwit main peran dadi "Kim Eun-ho", ing serial televisi Koréa Kidul "Hwang Jin-i".
Portsmouth kacathet dadi siji-sijiné kutha pulo Inggris sing manggon ing tengah pulo Portsea
Kutha iki ana ing 103 km kidul kuloné London lan 31 km kidul wétané Southampton
Gunggung sing ndunungi 190.000 jiwa (2005).
Soeratin Sosrosoegondo (lair ing Yogyakarta nalika 17 Dhésèmber 1898 - séda 1 Dhésèmber 1959) ya iku siji insinyur saka Indonésia
Dhèwèké uga dadi ketua umum PSSI periode 1930-1940
Soeratin dadi salah siji kang ngadegaké lan uga dadi ketua umum PSSI kang pisanan
Soeratin lair saka kalangan terpelajar
Soesrosoegondo, guru ana ing Kweekschool, lan uga kang nulis buku Bausastra Basa Jawi
Sisihane ya iku, R.A
Srie Woelan, lan adhine kandung Dr Soetomo,kang kalebu salah siji pendiri Budi Utomo
Tamat saka Koningen Wilhelmina School ing Jakarta, Soeratin banjur nerusaké sekolahé ana ing Sekolah Teknik Tinggi ing Hecklenburg, sakcedhake Hamburg, Jerman, nalika taun 1920 lan lulus dadi insinyur sipil taun 1927
Sakbaline Soeratin saka Éropah taun 1928, dhèwèké banjur ngabung ana ing siji perusahaan konstruksi kang kondhang ana duwéke Walanda kang gaweane kaya yasa kreteg lan uga gedhong ing Tegal lan Bandung
Ana ing wektu kang padha Soeratin miwiti kanggo ngrintis pendirian siji organisasi bal-balan, kang bisa diwujudake nalika taun 1930
Organisasi bisa dianggep "realisasi konkret" saka Sumpah Pemuda 1928
Nasionalisme iku dicoba dikembangake nganggo sarana ulah raga, khususé ulah raga bal-balan
Kaya déné ipar saka Soeratin, Dr Soetomo, kang ngubengi Pulo Jawa kanggo nemoni tokoh-tokoh kanggo tujuan nemu pentinge pendidikan lan banjur disusul kanthi ngwdegake Budi Utomo, Soeratin nglakokaké pertemuan karo tokoh-tokoh bal-balan pribumi ana ing Sala, Yogyakarta, Magelang, Jakarta, lan Bandung.
Budi Utomo Budi Utomo (éjaan Soewandi: Boedi Oetomo) yaiku siji organisasi nom-noman kang diprakarsani déning Dr
Sutomo lan uga mahasiswa STOVIA yaiku Goenawan Mangoenkoesoemo lan Soeraji nalika tanggal 20 Mèi 1908
Organisasi iki sipaté sosial, ékonomi, lan kabudayan nanging ora ana sipat pulitik
Budi Utomo dadi wiwitané obahan kang nduwé ancas kanggo nggayuh kamardikaning Indonesia
Nalika jaman semana organisasi iki wiwitané mung kanggo golongan winasis Jawa
Saiki tanggal madegé Budi Utomo, yaiku tanggal 20 Mèi, dipèngeti minangka dina Kabangkitan Nasional
Nalika dina Minggu, tanggal 20 Mèi 1908, wayah jam sanga ésuk, manggon ana ing salah siji ruang pasinaon STOVIA, Soetomo medharaké gagasané
Soetomo mratélakaké manawa jaman sésuk bangsa lan tanah ana ing tangané dhèwèké
Mula saka iku banjur lair Boedi Oetomo
Nanging para nom-noman uga nyadhari yèn tugas dadi mahasiswa kadhokteran isih akèh saliyané kudu mèlu organisasi
Mula saka iku Budi Utomo nduwé penemu yèn "kaum tuwa" kang kudu mimpin ing Budi Utomo, béda karo para nom-noman dhéwé kang péngin dadi mesin kanggo nglakokaké organisasi iku
Sepuluh taun pisanan Budi Utomo ngalami pergantian pemimpin organisasi
Akèhé para pemimpin iku asalé saka kalangan "priyayi" utawa para bangsawan saka kalangan karaton, kaya ta Radèn Adipati Tirtokoesoemo, mantan Bupati Karanganyar (présidhèn pisanan Budi Utomo), lan Pangéran Ario Noto Dirodjo saka Pura Pakualaman.
Tlaga Rawa Pening Rawa Pening ("pening" asalé saka tembung "bening") ya iku tlaga kang uga dadi papan plesiran kang ana ing Kabupatèn Semarang, Jawa Tengah
Ambane 2.670 hektare, panggonane ana ing wewengkon Kacamatan Ambarawa, Bawen, Tuntang, lan Banyubiru
Rawa Pening panggone ing cekungan paling ngisor pèrèng Gunung Merbabu, Gunung Telomoyo, lan Gunung Ungaran
Tlaga iki pernah kadadéan banyune ngganti asat
Pernah dadi panggonan kanggo golèk iwak, saiki arep kabèh ketutup tuwuhan eceng gondok
Enceng gondok iki uga wis nutupi Kali Tuntang, paling akèh pérangan pinggir
Kanggo ngresiki enceng gondok utawa spésies invasif iki dilakokake kanthi cara ngresiki sarta diiadakake pelatihan gunané eceng gondok kanggo kerajinan
Menurut legenda, Rawa Pening kadadéan saka lubere banyu kang mili saka tilas dudutan sada utawa ing basa Indonésia diarani lidi kang dilakokake déning Baru Klinthing
Carita Baru Klinthing kang maleh dadi bocah cilik kang lagi lara lan ambune amis, saéngga orra bisa ditampa déning masarakat amarga awake kang kebak borok lan ambune kang amis
Nanging akhire Baru Klinthing iki mau ditulung déning randha kang wis tuwa
Tlaga rawa pening iki disenengi déning para wisata kanggo obyek wisata pemancingan lan kanggo ulah raga banyu
Nanging saiki, para wong kang golèk iwak nganggo prau, praune angèl obah amarga akèhé tuwuhan enceng gondok.
Odessa Odessa utawa Odésa (Basa Ukrania: Одеса; Rusia: Одесса) iku pusat administratif saka Prowinsi Odessa kang ana ing sisih kidul Ukrayina
Kutha iki wujud pelabuhan utama kang ana ing pasisir lor-kulon Laut Ireng lan kutha gedhé dhéwé nomer papat ing Ukrayina kanthi gunggung kang ndunungi 1.029.000 (kaya kang kacathet ing sensus 2001)
Odessa ana () ing gumuk bertingkat kang madhep pelabuhan cilik ing Segara Ireng ing teluk Odessa, sawatara 31 km (19 mil) lor muara kali Dniester lan sawatara 443 km (275 mil) kiduling ibukutha Ukraina, Kiev
Kainggilan rata-rata ing endi kutha iki papan sawatara 50 meter (160 sikil), dene maksimum 65 meter (213 sikil) lan minimum (ing pantai) sacacah 4,2 meter (13,8 sikil) ing dhuwur permukaan segara
Odessa nduweni iklim "panas lembab musim panas" (Köppen: dfa)
Kutha iki biyasane ngalami musim adem kang garing lan adem, kang relatif entheng menawa dibandhingake karo saperangan gedhe ukraina amarga dheweke kabeh ditandhani dening suhu kang arang mudhun ing ngisor -10°C (14 °F)
Musim panas ing sisih liya pancen ngalami peningkatan tingkat Curah Udan, lan kutha iki asring ngalami cuaca anget karo suhu kang asring nggayuh 20an dhuwur lan 30an endhep
Lapisan salju asring entheng utawa lagi, lan layanan kutha arang ngalami masalah kang padha kang asring tinemu ing kutha-kutha liya ing Ukraina
Iki saperangan gedhe amarga suhu musim adem kang luwih dhuwur lan lokasi pantai odessa nyegah mudhune salju kang signifikan
saliyane iku kutha iki meh ora tau ngadhepi fenomena pembekuan segara
Ekonomi Odessa saperangan gedhe asale saka perane dadi kutha pelabuhan
Lawase periode Uni Sovyet (nganti 1991) kutha iki fungsi dadi pelabuhan perdhagangan paling gedhe Uni Sovyet
Pelabuhan isi fasilitas transfer lan panyimpenan lenga lan gas, area penanganan kargo lan pelabuhan penumpang kang gedhe
ing 2007, pelabuhan Odessa nangani 31.368.000 ton kargo
Pelabuhan Odessa uga ya iku salah siji saka Angkatan Segara Ukraina lan pangkalan paling wigati ing Segara Ireng
Transportasi sepur yaiku sektor ekonomi wigati liyane ing Odessa, saperangan gedhe amarga perane jero ngirimake barang lan impor menyang lan saka pelabuhan kutha Demografi
Manut sensus taun 2001, Ukraina iku mayoritas (62%) saka pandhudhuk Odessa, bareng karo etnis minoritas Rusia (28%)
Ucul saka mayoritas Ukraina ing Odessa, basa Rusia yaiku basa kang dominan ing kutha
Ing 2015, basa utama kang digunakake yaiku basa Rusia sawatara 78% saka total populasi ditumuti dening [[basa Ukraina|Ukraina] sagedhe 6%, lan kombinasi kang padha watara Ukraina lan Rusia, 15%
Odessa uga ya iku omah nggo klompok etnis minoritas liyane, kalebu Albania, Armenia, Azerbaijan, Tatar Krimea, Bulgaria, Georgia, Yunani, Yahudi, Polandia, Romawi, Turki, lan liya-liya
[ 10 ] [ 16 ] Nganti awal 1940-an kutha iki nduweni populasi Yahudi kang gedhe
Dadi kasil saka deportasi massal menyang kamp-kamp pemusnahan lawase Perang Donya II, populasi Yahudi ing kutha iku mudhun drastis
Wiwiting taun 1970-an, mayoritas populasi Yahudi kang kaengah beremigrasi menyang Israel lan nagara-nagara liya
Hendrik Antoon Lorentz Hendrik Antoon Lorentz (1853-1928) ya iku fisikawan Walanda kang bisa menangaké Penghargaan Nobel ana ing babagan Fisika bebarengan karo Pieter Zeeman nalika taun 1902
Dilairaké ing Kutha Arnhem, Walanda
Dhèwèké sinau ana ing Universitas Leiden